|منذ /15-03-2011||#1|


قوزي الشام أو (برده بلاو) بطريقة بسيطة <حصرياً لعيونكم>
هيه أكلة تغليف الرز البرياني بالعجين بس أني سويت قوازي صغيرة مو جبيرة واستخدمت عجينة البورك الجاهزة فكرة سريعة وبسيطة
وهاي صورة العجينة موجود بالأسواق
المقادير:
- 2 كيس عجينة بورك جاهزة مثلثات.
- تمن بالخلطة (حسب ذوقج).
- 1 بيضة مخفوقة وشوية زيت.
طريقة العمل:
- نجيب كاسة بالحجم اللي يعجبج وندهنها بشوية زيت ونبدي نخلي قطع عجينة البورك بداخل الكاسة. نخلي الطرف الصغير بداخل الكاسة والطرف العريض نتركه خارج الكاسة.
- ندهن القطعة الأولى بشوية بيض ونخلي فوكاهة العجينة الثانية وهكذا بالترتيب يعني بين قطعة وقطعة ندهن بالبيض ، أني خليت اربع قطع كافي علمود لا تصير هواية عجين.
- نخلي التمن بوسط العجين ونضغطه زين ونبدي نغلق أطراف العجين العريضة وهمين ندهنها بالبيض بين قطعة وقطعة.
- نحضر تبسي الفرن ونغلفه بورق المنيوم ونخلي القوازي الصغيرونة وندهنها من الخارج بشوية زيت علمود لونها يصير ذهبي.
هاي من كملت الطوبة خخخخخخخخخخ
- ندخلها لفرن متوسط الحرارة تقريبا ربع ساعة مو أكثر بس يتحمص العجين ونطلعها.
ملاحظة عنونية: التمن حسب ذوقج تسويه أني سويته بخلطة البزاليا والبصل والكشمش ما خليت لحم لان سويت دجاج شوي وياه ، ممكن تخلين فطر أو أي شي يعجبج.
هذا الشكل النهائي شوفوا شلون مكسبة يميم
وهذا زوووووووم همين لعيون غدورة خخخخ خبااااااثة
وهاي زلاطة همين يعني غدة كامل خخخخخخخخخ
|مواقع النشر (المفضلة)|
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|

